Friderici Cuvieri et Geoffroyi splendida Maris adulti icon, quae omnium optima 
hucusque fuit, in ea re a natura paululum aliena est, quod brachia et cauda colore iubae sunt, 
quae cum pedibus apud omnia nobis visa specimina obscuriora fuerunt. In hoc vero ipso 
charactere alii aliarum specierum differentiam posuerunt. 
Marem adultum a fronte bene Edwards apud Buffonium et Schreberum dedit, 
eaque forma Archaeologis consulenda, nec contra naturam est. 
Inter artes, quibus Cynocephali a circulatoribus instituuntur, plurimae notissimam homi- 
num actiones imitandi Simiarum facultatem arguunt. Obolum colligere, baculo pueros castigare, 
saltare, turbulentam musicam tractare, pileum capiti imponere, cum aliquo viro manus conse- 
rere, se praecipitem rotare, pedibus in aerem sublatis supposito capite inversos stare, heri iussu 
varia utensilia apportare, cum eoque Arabum more ex una patina, non sine voracitatis expro- 
bratione, coenari, has et centenas alias artes Hamadryades iuveniles addiscunt, adultae servant. 
Populus vero ubique, nec plebs solum, libidinosis gestibus maxime delectatur, quibus hominem, 
modo feminam, modo marem, mutato saepe naturali sexu, imitantur. Cum Hamadryades zelo- 
typi ac in libidine furibundi sint, in addiscenda artificiosa illa obscoenitate, qua Mares adulti 
heri iussu ad certas leges alias Simias, masculas etiam, cum oestro vero violenter comprimunt, 
miram, detestabilem licet adspectu, aliquam docilitatem arguunt. Circulator dein risum eorum, 
qui adstant et applausum eo auget, quod Simiae dicit: 0 turpis, o flagitiosa Simia ( Hobb 
i. e. domine)! habesne rem cum filio? In plateis haec publice agi orientis lascivus et effrenatus 
mos est. 
Hamadryadis specimen, quod vivum in Europam traduxi, data occasione facile in palos 
scandebat. Sylvestria nunquam in arboribus, verum in rupibus ipsoque solo currentes vidi. 
Neque fugati unquam in arbores scandebant, in alta rupe consistere solebant. Rhamni 
Napecae sylvestres arbores, fructum gratum in Arabia et in Habessinia largientes, a Simiis 
frequentari incolae retulerunt. Tales fructus apud Sciurum, Xerum, brachiolum pingi curavi. 
De Cynocephali et Sphingis in hominum antiquorum cultum efficacitate alibi uberius 
scribam. Primam harum observationum notitiam brevissimam in Actis Sodalium Naturae curio- 
sorum Berolinensium anno MDCCCXXIX publicatis dedi. 
Cepum, Keiirov, Strabonis XVII. pag. 559 ed. Casaub. quem Babylonii aegyptiaci prope 
Memphim coluerint, Hamadryadem fuisse apud Cercopithecum pyrrhonotum e monumentorum 
sacrorum, ab Hamadryadis forma diversorum, defectu probare studui; nullus enim Simiae cultus, 
IIemfr. et Ehrenb. Mammalia II, 
